Jackson Browne
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Jackson Browne er en amerikansk singer-songwriter og gitarist i en melodiøs poprockstil. Han er sterkt samfunnsengasjert, og gir uttrykk for det både i tekstene sine og gjennom deltagelse i forskjellige bevegelser og kampanjer. Men han evner også å skrive personlige sanger med romantiske tekster som passer perfekt til den varme stemmen hans.
Han vokste fra 1952 opp i Los Angeles-området, spilte i 1966–1967 i The Nitty Gritty Dirt Band og albumdebuterte med Jackson Browne i 1972. Gjennombruddet kom året etter med den store USA-hiten Doctor My Eyes.Browne er en meget anerkjent låtskriver, og en rekke andre artister har spilt inn sangene hans, blant andre Eagles. Alle hans album i årene 1973–1983 fikk god kritikk og solgte bra i USA og store deler av verden.De svært politiske albumene Lives In The Balance (1986) og World In Motion (1989) fikk dårlig mottakelse, og Browne har siden bare gitt ut ny musikk i 1993, 1996, 2002, 2008, 2014 og 2021. Han har hele tida vært en meget populær konsertartist og opptrådt flere ganger i Norge, hvor han har slektninger i Gaupne og Skatval. Topp 30-hits i USA Here Come Those Tears Again (1977)  Running On Empty (1978)  Stay (1978)  Boulevard (1980)  That Girl Could Sing (1980)  Somebody's Baby (1982)  Lawyers In Love (1983)  Tender Is The Night (1983) Studioalbum Jackson Browne (1972)  For Everyman (1973)  Late For The Sky (1974)  The Pretender (1976)  Running On Empty (1977)  Hold Out (1980)  Lawyers In Love (1983)  Lives In The Balance (1986)  World In Motion (1989)  I'm Alive (1993)  Looking East (1996)  The Naked Ride Home (2002)  Time The Conqueror (2008)  Standing In The Breach (2014)  Downhill From Everywhere (2021) Les mer i Store norske leksikon popmusikk rock Eksterne lenker Jackson Browne